Gustav Johann Laurentius

Gustav Johann Laurentius (ka Gustavus Johannes Laurenti(i); 1658? Tallinn – 1704 Järva-Jaani) oli juhuluuletaja ja vaimulik. 

Tema isa oli Tallinna Oleviste kiriku kantor Joachim Laurentius (maetud 1684), ema Agneta Knemayer (u 1636 – maetud 1705).

Ta lõpetas 1676. aastal Tallinna gümnaasiumi ja õppis 1676–1679 Wittenbergi ülikoolis, kus sai magistrikraadi.

Oli Ambla koguduse pastor 1680–1683, Harju-Madise koguduse abipastor 1683–1684 (Liivi Aarma) või 1685–1688 (Hugo Richard Paucker. "Ehstlands Geistlichkeit in geordneter Zeit- und Reihefolge. zusammengestellt von H.R. Paucker. Reval 1849"), pärast seda kuni aastani 1696 Risti koguduse diakon, Järva-Jaani koguduse pastor 1697–1704.

Ta tapeti arvatavasti 1704. aasta septembris sõjasündmuste käigus ja maeti 4. märtsil 1706 Oleviste kirikusse.
 Viited 

Allikad
TLÜAR rahvusbibliograafia isikud

Välislingid

Tema teoseid ESTERis

Kategooria:Harju-Madise koguduse vaimulikud
Kategooria:Järva-Jaani Ristija Johannese koguduse vaimulikud
Kategooria:Eestimaa vaimulikud
Kategooria:Eesti luuletajad
Kategooria:Sündinud 17. sajandil
Kategooria:Surnud 1704